recursal/SuperWikiNEXT-32B huggingface dataset:
ראושפְּפַייְפֶה, חליל קנה מימי הביניים
**כלי נשיפה מעץ** (באנגלית: **Woodwind instrument**) הם כלי נגינה ממשפחת כלי הנשיפה. הכלים העיקרים במשפחה זו הם חליל, חלילית, אבוב, קלרינט, בסון וסקסופון. היסטורית נכללו בקבוצה זו רק כלי נשיפה שהיו עשויים מעץ, אך כיום נכללים בה גם כלים העשויים מסוגים שונים של מתכת. ההבחנה בין כלי נשיפה מעץ לבין כלי נשיפה אחרים אינה נובעת מהחומר שממנו עשוי הכלי, אלא ממבנה הפייה שלהם, השונה מכלי הנשיפה ממתכת, ומהאופן שבו נוצר הצליל. כתוצאה מהבדלים אלו, צלילם נוטה להיות רך יותר משל כלי נשיפה ממתכת.

בכלי העץ משתנה גובה הצליל על ידי אורך הצינור. למשל, הבסון גדול יחסית, ולכן צלילו נמוך. לכלי העץ חורים רבים לאורך כל הצינור, המכוסים בכפתורים דמויי מכסים ומופעלים על ידי האצבעות. אחד ההבדלים בין כלי העץ וכלי המתכת הוא שבמרבית כלי העץ הצינור הוא ישר וארוך, ולא מסתלסל כמו בכלי המתכת.

חלילים וקלרינטים מתקופת הבארוק

כלי הנשיפה מעץ בתזמורת
----------------------

בתזמורת מהווים כלי הנשיפה מעץ מרכיב חשוב, ונותנים גוון צליל מיוחד, שמעשיר את צליל התזמורת. בתזמורת סימפונית, כלי הנשיפה מעץ מנגנים לעיתים קרובות ביחד עם כלי הקשת. כלי העץ ידועים ביכולתם לנגן צלילים רגועים, וגם צלילים קצובים. בתזמורת הסימפונית, החליל משמש לקול הסופרן, האבוב נחשב לקול האלט, הקלרינט נחשב לקול הטנור והבסון, כשמו, משמש את קול הבס. פעמים רבות מצטרף לסקציה גם הפיקולו, שמנגן גבוה יותר מן החליל. הפיקולו נשמע חזק ביותר בתזמורת, משום שהוא כה גבוה, ובצליליו הגבוהים הוא אפילו "צעקני". כאשר נוסף הפיקולו, ישנם בסך הכול חמישה קולות בסקציה. לעיתים הפיקולו מכפיל את מנגינת החליל, אך באוקטבה אחת גבוהה יותר, מה שמוסיף רבות למנגינה. כאשר כלי העץ מנגנים בקטעים הרגועים, הם בדרך כלל מנגנים צלילים ארוכים ושקטים.

קישורים חיצוניים
----------------

ויקישיתוף מדיה וקבצים בנושא **כלי נשיפה מעץ** בוויקישיתוף
* כלי נשיפה מעץ, באתר אנציקלופדיה בריטניקה (באנגלית)

הערות שוליים
------------

1. ↑  How Do Woodwind Instruments Work?, www.phys.unsw.edu.au

| הסקציות בתזמורת |
| --- |
| סקציות ראשיות | כלי מיתר • כלי נשיפה • כלי הקשה |
| תת-סקציות | כלי קשת  • כלי פריטה • כלי נשיפה מעץ • כלי נשיפה ממתכת |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007563446005171
* BnF: cb11981835m (data)
* GND: 4131177-2
* LCCN: sh85147966
* MusicBrainz: 35df3318-7a89-4601-bccc-4cd27ba062f7
* NDL: 00567774
* NKC: ph119750

 |
**עשן נוזלי** הוא תבלין שמעניק למאכל ניחוח של מזון מעושן. צבעו בין צהוב לחום, הוא מרוכז מאוד וריחו עז, לכן משתמשים רק בכמות קטנה ממנו. התבלין הוא בשימוש ברטבים לברביקיו, במוצרים מוכנים מבשר, עוף או דגים, בגבינות קשות בטעם מעושן, ובחטיפים ומוצרים אחרים שמדמים טעם גריל.

ייצור
-----

עשן נוזלי מיוצר על ידי שריפת עץ והעברת העשן הנפלט דרך מים. עצים שונים משווים לעשן ניחוח שונה. בארצות הברית מקובל להשתמש בעץ מהסוג היקורי, שהוא מין עץ גדול ממשפחת האגוזיים שחבר בה אגוז המלך. באירופה מקובל יותר השימוש במינים של אשור, אדר, ועצים אחרים.

תהליך הייצור כולל הפיכת עץ לפחם עץ, ופעפוע העשן שנפלט דרך מים. שבבי עץ מוכנסים לתנור בחום גבוה ללא נוכחות חמצן ועוברים פירוליזה, והעשן עולה לתא התעבות שבו זרם של מים קרים. המים עם חלקיקי העשן המומסים והמעורבים בהם עוברים לתהליך סינון וטיהור, כדי להסיר מהם חלקיקי עטרן, חומרים אחרים שמסיסים בשמן, וחומרים מזיקים נוספים כמו הגז מתאן.

היבטים בריאותיים
----------------

בעת שריפת חומר אורגני נוצרים חומרים שחלקם עלולים להיות מסוכנים, והם חלק מזיהום האוויר בכדור הארץ. משפחת הפחמימנים הארומטיים הרב-טבעתיים (PAH) היא משפחה ענפה של מולקולות שנוצרות בעת שריפת חומר אורגני, וביניהן חומרים מסרטנים כדוגמת המולקולה בנזופירן שנוצרת משריפת טבק וכן מעישון או צלייה על האש של בשר, עוף או דגים. מולקולות כאלה נוצרות גם משריפת העץ בתהליך ייצור העשן הנוזלי, אך בגלל תהליך הסינון כמותן פוחתת. מדידות מצאו שבעשן נוזלי יש בממוצע פחות מולקולות PAH ממה שנוצר בתהליך עישון או ברביקיו. העשן הנוזלי מכיל יחסית יותר חומרים ארומטיים עם פחות חומרים מזיקים. מוצרי העשן הנוזלי נמצאים בפיקוח, ונחשבים בטוחים לשימוש על ידי ה-FDA האמריקאי.

הערות שוליים
------------

1. ↑  דוגמה לייצור תעשייתי של עשן נוזלי
2. ↑  Polycyclic aromatic hydrocarbons in smoked food products and commercial liquid smoke flavourings
3. ↑  Pantry Essentials: All About Liquid Smoke
**מחמוד חיג'אזי** (1937- 22 במרץ 2021) היה מחבל פלסטיני שנלכד בישראל ב-8 בינואר 1965, נדון ל-30 שנות מאסר, ושוחרר ב-28 בפברואר 1971 בתמורה לשומר שמואל רוזנווסר שנחטף במטולה.

חייו
----

ב-7 בינואר 1965 יצא חיג'אזי עם חמישה מחבלים נוספים מארגון פת"ח לפוצץ את מכון המים של המושב נחושה בעמק האלה. הוא נפצע, נתפס למחרת היום והועבר למרכז רפואי אסף הרופא לקבלת טיפול רפואי. ביוני 1965 בית דין צבאי הרשיע אותו וגזר עליו עונש מוות. 

חיג'אזי ערער לבית הדין הצבאי לערעורים, שהורה על קיום משפט מחודש, מכיוון שחיג'אזי לא הורשה במשפט המקורי להביא עורך דין מירדן לייצגו. לצורך המשפט המחודש הגיע לישראל עורך הדין ז'אק ורז'ס (אנ') מאלג'יריה שביקש לייצג את חיג'אזי במשפטו המחודש. שר המשפטים דב יוסף לא התיר את הייצוג על ידי פרקליט זר והמחבל עתר לבית המשפט העליון, אשר הורה לשר הפנים לשקול מחדש את החלטתו, אך בהמשך החליט שלא להתערב בהחלטה שלא לאפשר לו ייצוג על ידי פרקליט זר. במשפטו טען חיג'אזי כי יש לראות בו שבוי מלחמה. בית המשפט לא קיבל את הטענה ובמאי 1966 הרשיע את חיג'אזי וגזר עליו 30 שנות מאסר.

ב-28 בפברואר 1971 שוחרר חיג'אזי ללבנון, תמורת השומר הישראלי שמואל רוזנווסר, שנחטף במטולה ב-1 בינואר 1970. תאריך שחרורו נקבע כיום האסיר הפלסטיני.

קישורים חיצוניים
----------------

ויקישיתוף מדיה וקבצים בנושא **מחמוד חיג'אזי** בוויקישיתוף
* יאיר שטרן, המחבל שניצל מחבל התליה, מעריב, 1 במרץ 1971, המשך
* אפרים קישון, תהליך משפטי רגיל, 8 במרץ 1966
* סרטונים מחמוד חיג׳אזי נידון למוות, 1965, באתר ארכיון הסרטים הישראלי בסינמטק ירושלים

הערות שוליים
------------

1. ↑  חג'אזי, איש אל פתח, נידון למוות, מעריב, 7 ביוני 1965
2. ↑  בירור משפטו של חג'אזי הוחזר לערכאה ראשונה, דבר, 28 ביוני 1965, המשך
3. ↑  עורך דין אלז'ירי מפורסם בא לישראל להגן על איש "אל פתח" מחמוד חיג'אזי, מעריב, 17 בספטמבר 1965, המשך
4. ↑  שר המשפטים דחה בקשתו של איש "אל-פתח" מחמוד חיג'אזי למנות לו סניגור מחו"ל, דבר, 15 בנובמבר 1965
5. ↑  בג"ץ 344/65, חג'אזי נ' שר המשפטים, פ"ד יט 203
6. ↑  ג"צ 30/66, חג'אזי נ' שר המשפטים, פ"ד כ(1) 427
7. ↑  מחמוד חיג'אזי הורשע ב-3 סעיפי אישום, דבר, 2 במאי 1966
"**המשפחה המטיילת**" היא סדרת מדריכי טיולים בעולם, מאת שלומית יפת-ביאליק, המיועדת בעיקר למשפחות המטיילות בחו"ל.

בסדרה נכללים עד המדריכים הבאים:

1. מדריך נסיעות צפון איטליה
2. המדריך נסיעות סלובניה וצפון קרואטיה
3. המדריך נסיעות הולנד
4. מדריך נסיעות היער השחור (בגרמניה).
5. מדריך נסיעות פריז.
6. מדריך נסיעות אוסטריה.
7. מדריך נסיעות סלובקיה ודרום פולין
8. מדריך נסיעות ברצלונה והפירנאים

פרט למדריכים אלו יצאו מספר חוברות הפעלה לילדים לפי האזורים הגאוגרפיים. 

ייחודה של הסדרה הוא בדגש על טיולים בהרכב משפחתי, עם ילדים ומבוגרים בני כל הגילים. בספרים יש מסלולי טיול מגוונים ומפורטים, טיפים לטיול משפחתי, הצעות להפעלות לכל המשפחה ומידע רלוונטי למטיילים. בנוסף למדריכי הטיולים, יצרה יפת-ביאליק חוברות הפעלה עם מגוון הפעלות ויומן מסע לטיולים להולנד ולאיטליה, המיועדות לילדים וכוללות מידע ופעילויות הקשורות לארץ היעד. בשנת 2011 חולקו חוברות הפעלה לילדים של "המשפחה המטיילת" בטיסות אל על.

שלומית יפת-ביאליק היא אם לשלושה ילדים שלאחר שגילתה שטיול עם ילדים שונה מטיול 'רגיל', החליטה לכתוב את הסדרה המיועדת במיוחד למשפחות מטיילות אשר זקוקות למידע מפורט הממוקד בצרכים של טיול משפחתי. באתר האינטרנט של "המשפחה המטיילת" משתפת המחברת את הקוראים באחת החוויות האישיות שלה, שהובילה לכתיבת מדריכי הנסיעות: '...לא חלפו חמש דקות של מדרגות צרות וכבישים מרוצפים באבנים עתיקות כשתהינו איך זה שאף אחד ממדריכי הטיולים שבידינו לא הזהיר אותנו מן הרעיון להביא עגלה, וכי היה עלינו לקחת במקומה מנשא'. 

במדריכי הנסיעות של "המשפחה המטיילת" מידע עדכני על האתרים החשובים בכל יעד, מסלולי טיול מומלצים והתייחסות לבני הגילאים השונים. מאחר שמשפחות רבות בוחרות לטייל בשיטת ה'כוכב' – לינה בבסיס אחד או שניים ועריכת טיולי יום, המדריכים מציעים מסלולים יומיים המתאימים למטיילים בשיטה זו. המדריך בנוי בצורה המאפשרת גם להסתמך על המסלולים המוצעים וגם לשנותם בקלות, ולבנות מסלולים אישיים המתאימים להעדפותיהם של המטיילים. בנוסף למידע על האתרים השונים, המדריך מכיל גם מידע כללי, כגון: רשימה של ציוד שכדאי להכין לנסיעה, טיפים לתכנון המסלול ושיחוני שפות שבהם משפטים ומילים שימושיות. במדריך אפשר למצוא גם עצות מאת אנשי מקצוע כמו המאמן האישי אלון גל, דיאטנית וצלמים מקצועיים. במדריכים תמונות צבעוניות, מפות, טבלאות השוואה ודירוג של האתרים השונים, ועוד.
חוברות ההפעלה המאוירות נועדו להעצים את החוויה של הילדים באמצעות מגוון הפעלות, משחקים ויומן מסע, שאפשר לכתוב בו ולהדביק בו מזכרות.

קישורים חיצוניים
----------------

* 

* אתר האינטרנט הרשמי של המשפחה המטיילת
* עדי ברוק, מה שטוב לבראנג'לינה: צפון איטליה היא היעד המושלם לחופשה משפחתית, באתר TheMarker‏, 28 באוגוסט 2010
* 'כל בוקר', ערוץ 10: מדריך המשפחה המטיילת בתוכנית הבוקר, סרטון באתר יוטיוב
* שלומית יפת-ביאליק, המשפחה המטיילת בצפון איטליה, באתר ynet, 12 ביוני 2008

הערות שוליים
------------

1. ↑  "המשפחה המטיילת", באתר אל על
מאזני פיתול
**מאזני פיתול**, נקראים גם **מטוטלת פיתול**, הם כלי מדעי לחישוב כוחות קטנים מאוד. הממציא של מאזני הפיתול הוא שארל-אוגוסטן דה קולון, שפיתח את המאזניים בשנת 1777. גם ג'ון מישל פיתח מאזניים דומות באופן עצמאי לקראת שנת 1783. מאזני הפיתול ידועים בעיקר בגלל השימושים של קולון למדידת כוחות אלקטרוסטטים בין מטענים. קולון השתמש במדידות אלה בשביל להגדיר את חוק קולון. המאזניים תרמו גם להנרי קוונדיש בניסויו למדידת צפיפות כדור הארץ. ניסויים אלו הביאו למציאת קבוע הכבידה במועד מאוחר יותר.

תיאור
-----

מאזני הפיתול מורכבים ממוט התלוי ממרכזו בעזרת סיב דק. הסיב משמש כקפיץ פיתול מאוד חלש המנסה להחזיר את המערכת לשיווי משקל. אם מופעל כוח לא ידוע על קצה המוט בזווית ישרה המוט יסתובב עד שהמערכת תגיע לשיווי משקל (הכוח שהסיב מפעיל יהיה שווה לכוח המופעל על המוט), כך הכוח המופעל יהיה פרופורציונלי לזווית בה המוט הסתובב.

חישוב הכוח
----------

כדי לחשב את הכוח הפועל על המאזניים, צריך לדעת את קבוע הקפיץ של הסיב עליו תלוי המוט. הדבר לא קל משום שגודלו של קבוע זה קטן מאוד. קוונדיש עשה זאת על ידי בדיקת התהודה של הסיב. אם נהרוס את מצב השיווי המשקל על ידי כוח חיצוני ולאחר מכן נבודד את המערכת - המערכת תהפוך למתנד הרמוני בעלת תדירות התלויה בקבוע הקפיץ של הסיב – כך ניתן למצוא את קבוע הקפיץ. לאחר מציאת קבוע הקפיץ חישוב הכוח הוא עניין של מכניקה פשוטה.

דוגמה לשימוש
------------

קולון השתמש במאזני פיתול למדידת כוחות אלקטרוסטטיים בין מטענים. בניסויו של קולון, המוט היה מוט מבודד עם כדור מצופה מתכת בצד אחד. הכדור על המוט הוטען במטען אלקטרוסטטי ידוע מראש. הביאו כדור חדש טעון במטען בעל אותו סימן לקרבת הכדור שעל המוט והמוט הסתובב בזווית מסוימת (המטענים דחו אחד את השני). על ידי חישוב הזווית קולון היה יכול לחשב את כוח הדחייה בין הכדורים במטענים שונים במרחקים שונים וכך הגיע לחוק קולון.

לקריאה נוספת
------------

* Cavendish, H. (1798), "Experiments to determine the Density of the Earth", in MacKenzie, A.S. Scientific Memoirs, Vol.9: The Laws of Gravitation, American Book Co. 1900, pp. 59–105
* Charles Augustin de Coulomb, 6, Werner Co. 1907, p. 452

קישורים חיצוניים
----------------

ויקישיתוף מדיה וקבצים בנושא **מאזני פיתול** בוויקישיתוף
* מאזני פיתול, באתר אנציקלופדיה בריטניקה (באנגלית)

הערות שוליים
------------

1. ↑  קפיצים, סוגי קפיצים

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007541317905171
* BnF: cb13178946x (data)
* LCCN: sh85136149

 |
אישה מתיזה קרם הגנהאישה מתיזה קרם הגנה
סוגי קרני השמשסוגי קרני השמש
**שמן שיזוף** הוא תמיסה אשר מורחים על העור כדי להשיג שיזוף ולמנוע את התייבשות העור.

בצורתו הקדומה היה זה שמן זית מזוקק שעליו הוסיפו טיפות יוד. מאוחר יותר החלו משתמשים גם בשמן אגוז הקוקוס. בישראל היה נפוץ בעבר שמן שיזוף אגוזים.

כיום, כאשר ידוע ששיזוף פוגע בעור, מייצרים קרמים להגנה מפני קרינת השמש, המכילים מקדמי הגנה שמפחיתים את הפגיעה בתאי העור על ידי הקרניים האולטרה סגולות המגיעות מהשמש.

שמן שיזוף
---------

מוצר קוסמטי שפותח במקור כדי להוסיף צבע ובכך ליצור מראה גוף שזוף.
שמן שיזוף פועל על ידי משיכה ומיקוד של קרני השמש האולטרא סגולות לפני העור. כאשר קרני האולטרא סגול חודרות לעור, הן מאיצות את ייצור המלנין של המלנוציטים. ככל שנוכחות מלנין גדולה יותר בעור, העור יראה כהה יותר. חומרים המכילים שמן שיזוף, מסייעים לאדם להשתזף מהר יותר עם פחות זמן בשמש.

חומרים
------

### ברונזרים

שמני שיזוף מאיצים את תהליך השיזוף במספר דרכים. הברונזר הנפוץ והיעיל ביותר הוא DHA (Dihydroxyaceton) (אנ') - סוכר חסר צבע המגיב כימית עם חומצות האמינו הטבעיות בשכבה החיצונית של העור. התגובה הכימית מייצרת את אפקט צבע הברונזה, שמתפוגג כעבור שבוע, כאשר שכבת תאי העור המושפעת מתה ומתקלפת באופן טבעי.

### חומרי לחות

ויטמין E, גליצרין. מסייעים בהגנת העור על ידי שמירה על לחות, או על ידי שאיבת לחות מהאוויר כדי להעניק לחות לעור.

בטיחות שימוש
------------

אף על פי שיותר ויותר שמני שיזוף מוסיפים להרכב שלהם SPF, רובם עדיין אינם מספקים מחסום מספיק מפני ההשפעות המזיקות של קרני האולטרא סגול, במיוחד ה-UVB.

קרינת UV פוגעת בתאי העור, ועלולה לשנות את מבנה התא. בסופו של דבר, עלולות ליצור תא סרטני, שעלול להוביל לסרטן העור.

ראו גם
------

* קרם הגנה
* מיטת שיזוף

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **שמן שזוף** |

* העור שלך מגן עליך, באתר משרד הבריאות
**דניאל קינומבה** (באנגלית: **Daniel Kinumbe**; נולד ב-15 במרץ 1999) הוא כדורגלן קנדי-ישראלי שמשחק בעמדת המגן השמאלי.

קריירה
------

קינומבה נולד בישראל וגדל בקנדה, והוא ממוצא קונגולזי.

קינומבה הושאל לקבוצה הקנדית אוטווה פיורי, ב-6 באוגוסט 2018. הוא ערך את הופעת הבכורה שלו במועדון כארבעה ימים לאחר מהחתימה, בהפסד 2-0 לנאשוויל. לאחר סיום עונת 2018, הפיורי הודיעו כי קינומבה לא יחזור לקבוצה לעונת 2019.

ב-16 בנובמבר 2018, קינומבה חתם על חוזה במונטריאול אימפקט.

ב-15 בינואר 2020, קינומבה חתם אצל הקבוצה הקנדית הייפקס וונדררס.

נבחרת לאומית
------------

ב-24 באוקטובר 2018, קינומבה נכלל בסגל נבחרת קנדה עד גיל 20, ואף שיחק בטורניר היבשתי, גביע הזהב עד גיל 20.

קישורים חיצוניים
----------------

ויקישיתוף מדיה וקבצים בנושא **דניאל קינומבה** בוויקישיתוף

* פרופיל, באתר Transfermarkt
* פרופיל, באתר Soccerway

הערות שוליים
------------

1. ↑  Wanderers add new dimension to back line with signing of Daniel Kinumbe, hfxwanderersfc
2. ↑  Canada announces squad for the Concacaf Men’s Under-20 Championship, canadasoccer

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"דניאל קינומבה"**.
**מונגומו** (בספרדית: **Mongomo**) היא עיירת גבול (אנ') המשמשת כבירת מחוז ולה־נסאס (אנ') במזרח גינאה המשוונית. נכון לשנת 2012 אוכלוסייתה מונה 7,251 תושבים, ובסך הכול באזור שמסביבה כ־53,500 תושבים.

גאוגרפיה
--------

העיירה ממוקמת במזרח גינאה המשוונית, על הגבול עם גבון. כ־29 קילומטרים ממזרח לה נמצאת העיר אויים, כ־53 קילומטרים מערבה נמצאת העיר סיודאד דה לה פאס וכ־57 קילומטרים צפונה נמצאת העיר אבביין. עקב מיקומה של המדינה באפריקה הטרופית, האקלים בה הוא אקלים סוואנה טרופי (Aw לפי שיטת קפן).

דמוגרפיה
--------

נכון לשנת 2012 מתוגררים בעיירה מעל 7,200 תושבים, ובאזור המטרופוליני מעל 53,000 תושבים. אוכלוסיית העיירה הכפילה את עצמה פי 3 בין 1983 ל־2010.

| שנה | אוכלוסייה |
| --- | --- |
| 1983 | 2,370 |
| 2001 | 5,791 |
| 2010 | 7,089 |
| 2012 | 7,251 |

תחבורה
------

בעיירה קיים מעבר גבול לכיוון העיר אויים בגבון. אותו כביש ממשיך מערבה אל הערים סיודאד דה לה פאס ובאטה. כביש נוסף מחבר אותה עם אבביין, ומשם ניתן להמשיך צפונה לקמרון. בנוסף קיים בעיירה מנחת בעל מסלול טיסה סלול.

ספורט
-----

בעיירה קיימת קבוצת הכדורגל דפורטיבו מונגומו (אנ') המשחקת בליגת העל המקומית. נכון ל־2023 היא זכתה ב־4 אליפויות, האחרונה שבהן בעונת 2021/2022. בנוסף, העיירה אירחה חלק ממשחקי גביע אפריקה לאומות 2015.

ילידי המקום
-----------

* **פרנסיסקו מסיאס נגמה** (1924–1979) – נשיא גינאה המשוונית לשעבר
* **תאודורו אוביאנג נגמה מבאסוגו** (נולד ב־1942) – נשיא גינאה המשוונית המכהן.

קישורים חיצוניים
----------------

ויקישיתוף מדיה וקבצים בנושא **מונגומו** בוויקישיתוף

הערות שוליים
------------

1. ↑  "Mongono" (באנגלית). World Gazetteer. אורכב מ-המקור ב-2012-07-31. נבדק ב-2011-05-13.
2. ↑  "Afcon 2015: Ebola fears, freebies & big names - all you need to know". 15 בינואר 2015. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 2195154441728535460000
* WorldCat (עם VIAF): 2195154441728535460000

 |
**חלום עליכם** הייתה תוכנית טלוויזיה ישראלית לילדים בהנחיית עוזי חיטמן. התוכנית החלה את שידורה ב-4 בנובמבר 1993 עם תחילת שידורי ערוץ 2 המסחרי, והסתיימה בשנת 1998.

נושא התוכנית היה הגשמת חלומותיהם של ילדים ישראלים, שכתבו למערכת התוכנית על רצונם להגשים חלומות שונים. בכל תוכנית היה חיטמן מגשים את חלומם של שניים או שלושה מן הכותבים, ומשוחח באולפן עם הילד שחלומו התגשם. עם השנים נכנסה התוכנית לפנתיאון של תוכניות הילדים ורבים רואים בה קלאסיקה ישראלית. השיר שפתח את התוכנית ונשא את שמה, שהלחין וכתב חיטמן, זכה גם הוא להצלחה.

בהשארת התוכנית בין היתר הופק ב-1994 פוג עם שם התוכנית ושעת שידורה, וב-1995 הסופרת גלילה רון פדר עמית כתבה ספר מסדרת  ג'ינג'י בשם "חלום עליך, ג'ינג'י". עוד בשנה זו, שר הזמר עופר לוי את הלהיט "הכל פתוח" כאשר לצדו שר ומגשים את חלומו, המשתתף הצעיר ביותר בהיסטוריה של התכנית, מתן ברוכיאן.

צילום מסך מתוך התוכנית

חלומות שהוגשמו בתוכנית
----------------------

* פגישה ושיחה עם ראש הממשלה יצחק רבין.
* טיולים והגשמת חלומות לילדים חולי סרטן.
* פגישה עם מפורסמי התקופה כמו: חנה לסלאו, טוביה צפיר, חיים משה, ירדנה ארזי, עפרה חזה ועוד.
* חלומות אתגריים כמו: צניחה חופשית, סנפלינג, מרוץ מכוניות, רכיבה על סוסים ועוד.
* הילד עמרי אפק נפגש עם שחקני מכבי חיפה. לימים הפך לשחקן בקבוצה.

ראו גם
------

* ניידת החלומות

קישורים חיצוניים
----------------

* 

* "חלום עליכם", באתר אידיבי

* "חלום עליכם", במיזם "אישים" לתיעוד היצירה הישראלית
**אסתר גהלין** לבית **הנריקס** (1892 – 1949) הייתה ציירת דנית-שוודית ממוצא יהודי שציירה בצבעי מים ושמן, טבע דומם, חללי פנים, דיוקנאות ונופים. משנת 1922, היא ובעלה האמן הוגו גהלין התיישבו בעיירה השוודית הלסינגבורג שם התכנסו לעיתים קרובות אמנים וסופרים מקומיים בביתם. בשנות ה-40 היא יצרה הדפסים על בדים בהשראת אמנות נוצרית קדומה.

ציור טבע דומם של גהלין "דג בקלה עם פרוסת לחם" (1931)

ביוגרפיה
--------

אסתר הנריקס נולדה ברובע פרדריקסברג בקופנהגן ב-24 במרץ 1892, הייתה בתם של מנהל מפעל מיכאל אמיל מרטין הנריקס וג'ולי כריסטיאן פולסן. בזכות ההצלחה של אביה בייצור מוצרים סרוגים, היא גודלה בבית יהודי אמיד ומעמד בינוני. הציירת מארי הנריקס הייתה קרובת משפחה שלה.

לאחר שלמדה בבית הספר הטכני בקופנהגן (KTS) משנת 1908, היא התקבלה לאקדמיה המלכותית הדנית לאמנויות יפות בשנת 1911, וסיימה את לימודיה בשנת 1915.

גהלין התחתנה עם הצייר השוודי הוגו גהלין (1889–1953) ביוני 1917. בשנת 1920 הם בילו שנה באיטליה בביקור בערים כמו אסיזי ורוונה בטיול לימודי. בשובם ערכו תערוכה משותפת בגלריית גומסון בסטוקהולם. בשנת 1922 הם התיישבו בהלסינגבורג, תחילה בראוס ומשנת 1925 בבית ברחוב סנט קלמנס, שהפך למקום מפגש חברתי של אמנים, סופרים ושחקנים מקומיים.

במשך שנים רבות ציירה גהלין בצבעי מים ושמנים, ויצרה דיוקנאות, טבע דומם ונופים, האחרונים בהשראת נופים מביתה המשקיפים על נמל העיר, בתיה וגינותיה. עבודותיה זכו לביקורות טובות בדרך כלל, במיוחד ציורי הטבע דומם שלה. הדבר נכון גם לגבי ההדפסים על בדים שיצרה מסוף שנות ה-30. יצירותיה של אסתר גהלין מוצגות במוזיאון הלאומי, במוזיאון האמנות של מאלמה, מוזיאון מודרנה, מוזיאון האמנות של מאלמה ובמוזיאונים של הלסינגבורג. לכבודה התקיימה רטרוספקטיבה במוזיאון לאמנות ויקינגסברג בהלסינגבורג בשנת 1952, לכבוד שישים להולדתה.

אסתר גהלין נפטרה ב-23 באוקטובר 1949 בהלסינגבורג שם היא קבורה בבית העלמין ראוס.

קישורים חיצוניים
----------------

ויקישיתוף מדיה וקבצים בנושא **אסתר גהלין** בוויקישיתוף

הערות שוליים
------------

1. 1 2  "Esther Gehlin" (בשוודית). Helsingborgs stadslexikon. נבדק ב-20 בינואר 2020. `{{cite web}}`:  (עזרה)
2. 1 2 3 4 5  Gustavsson, Karin. "Esther Gehlin". Svenskt kvinnobiografiskt lexikon. נבדק ב-20 בינואר 2020. `{{cite web}}`:  (עזרה)
3. 1 2 3  Abildgaard, Hanne. "Esther Gehlin" (בדנית). Kunstineks Danmark & Weilbachs Kunstnerleksikon. נבדק ב-20 בינואר 2020. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* RKD: 336378

 |
בתורת ההסתברות, קבוצה של n משתנים מקריים היא **מערכת לא-טרנזיטיבית** אם היא כוללת שרשרת של משתנים {\displaystyle \ X\_{0},\dots ,X\_{n-1}} כך ש-{\displaystyle \ P(X\_{i}>X\_{i+1{\pmod {n}}})>1/2} לכל {\displaystyle i=0,\ldots ,n-1}, בדומה לדירוג המצבים המעגלי במשחק אבן נייר ומספריים.

אומרים שמשתנה מקרי X **עדיף על** משתנה מקרי Y, אם הסיכוי לכך ש- X>Y הוא יותר מחצי. העובדה שקיימות מערכות לא-טרנזיטיביות של משתנים מקריים מדגימה שיחס העדיפות אינו טרנזיטיבי, בניגוד לתפיסה האינטואיטיבית המכתיבה שאם X עדיף על Y ו-Y עדיף על Z, אז יש לצפות גם לכך ש-X עדיף על Z.

את העדר הטרנזיטיביות אפשר לנסח גם כך: לכל אחד מן המשתנים X בשרשרת, יש משתנה Y ש- X עדיף ממנו, ויש משתנה Z העדיף על X. כלומר, לא קיים משתנה בעל עדיפות גבוהה ביותר או נמוכה ביותר.

דוגמה
-----

### קוביות אפרון

את המשתנים המקריים אפשר לממש באמצעות קוביות משחק שהסיכוי שלהן ליפול על כל פאה הוא שישית. מערכת **הקוביות של אפרון** (שגילה הסטטיסטיקאי ברדלי אפרון) מורכבת מארבע קוביות באופן הבא: 

* A: הערכים 4, 4, 4, 4, 0, 0
* B: הערכים 3, 3, 3, 3, 3, 3
* C: הערכים 2, 2, 2, 2, 6, 6
* D: הערכים 5, 5, 5, 1, 1, 1

במערכת הזו A עדיף על B; B עדיף על C; C עדיף על D; ו- D עדיף על A - בכל מקרה, הסיכוי לערך גבוה יותר במשתנה העדיף הוא 2/3. לכן השרשרת A, B, C, D אינה טרנזיטיבית. הסיכוי ל- C>A הוא 5/9, ולכן גם השלשה A,B,C אינה טרנזיטיבית (הסיכוי ל- B>D ול- D>B הוא 1/2, כך שאף אחד משני משתנים אלה אינו עדיף על רעהו).

### משתנים בעלי שני ערכים

נסמן {\displaystyle \ \phi ={\frac {{\sqrt {5}}+1}{2}}\approx 1.618}, יחס הזהב, ו- {\displaystyle \ \phi '=\phi -1\approx 0.618}. נגדיר משתנים X, Y, Z כך ש-X מקבל את הערכים 3,0 בסיכויים {\displaystyle \ \phi ',1-\phi '}, בהתאמה; Z מקבל את הערכים 1,4 באותם סיכויים, ואילו Y=2 קבוע. אז X עדיף על Y, העדיף על Z, וזה עדיף על X - כל העדיפויות בסיכוי {\displaystyle \ \phi '>{\frac {1}{2}}}.

עדיפות בתורת המשחקים
--------------------

את עקרון העדיפות אפשר להדגים באמצעות משחק לשני שחקנים. השחקן הראשון בוחר קובייה ממערכת קוביות נתונה, והשחקן השני בוחר אחריו; אז מטילים שני השחקנים את הקוביות שלהם, והשחקן שקיבל תוצאה גבוהה יותר מנצח. אם מערכת הקוביות היא שרשרת לא-טרנזיטיבית, אז השחקן השני יכול להבטיח ניצחון בהסתברות גדולה מ-1/2, אף על פי שלראשון יש, לכאורה, היתרון שבזכות הבחירה.

קישורים חיצוניים
----------------

ויקישיתוף מדיה וקבצים בנושא **מערכת לא-טרנזיטיבית של משתנים מקריים** בוויקישיתוף
שלושה תרשימי א.ק.ג. המאפיינים חולים הלוקים בתסמונת ברוגדה
**תסמונת ברוגדה** (באנגלית: **Brugada Syndrome**) היא מחלה גנטית המאופיינת בתרשים אק"ג לא תקין ורמת סיכון גבוהה למוות כתוצאה מפרפור חדרים (הפרעת קצב קטלנית). התסמונת מזוהה במקרים רבים עם תסמונת המוות הפתאומי הבלתי-מוסבר (Sudden unexplained death syndrome - SUDS). המחלה זוהתה בשנת 1992 על ידי הקרדיולוגים הקטלאנים האחים פדרו וז'וזפ ברוגדה .

כ-20% מהמקרים של תסמונת ברוגדה קשורים למוטציה בגן המקודד ליצירת תעלת יונים לנתרן בקרום התא של תאי השריר בלב. גן זה קרוי SCNA5A. למעלה מ-160 מוטציות בגן זה זוהו עד כה. משערים שמוטציות בגנים אחרים המקודדים לתעלות יונים בתאי הלב אחראיות למקרים אחרים של תסמונת ברוגדה. את המוטציות השונות הגורמות לתסמונת ברוגדה ניתן לזהות באמצעות בדיקות גנטיות.

בחלק מהמקרים ניתן לזהות את התסמונת בעזרת בדיקת תרשים האלקטרוקרדיוגרם. קיימות שלוש צורות שונות של תרשים אק"ג. המאפיינות את תסמונת ברוגדה.

טיפול בתסמונת ברוגדה מסובך משום שפרפור החדרים עלול להופיע ללא אזהרה מוקדמת. הטיפול המקובל מבוסס על הפסקת הפרעת הקצב בשלב מוקדם של התרחשותה. הדבר יכול להיעשות באמצעות השתלת דפיברילטור שמנטר את פעולת הלב באופן קבוע ומבצע דפיברילציה במקרה הצורך. טיפול תרופתי באמצעות קינידין (quinidine) יכול להפחית את מספר אירועי פרפור החדרים אצל החולה. דרך טיפול נוספת היא אבלציה (צריבה) של הלב בשכבות האפיקרד או האנדוקרד, אשר פותרת כ-60% מהמקרים ועשויה למנוע פרפור חדרים חוזר.

קישורים חיצוניים
----------------

ויקישיתוף מדיה וקבצים בנושא **תסמונת ברוגדה** בוויקישיתוף
* אור קשתי, עידו אפרתי, תסמונת מסתורית גובה את חייהם של עשרות פועלי חקלאות מתאילנד, באתר הארץ, 28 במרץ 2014
* GeneReviews: Brugada syndrome
* The Ramon Brugada Senior Foundation

הערות שוליים
------------

1. ↑  Brugada P, Brugada J (November 1992). "Right bundle branch block, persistent ST segment elevation and sudden cardiac death: a distinct clinical and electrocardiographic syndrome. A multicenter report". J. Am. Coll. Cardiol. 20 (6): 1391–6
הלוגו של מכון עבודה ברורה
**מכון עבודה ברורה** הוא מכון מחקר תורני ישראלי, העוסק בביאור דברי הגמרא ודברי הראשונים והאחרונים המפרשים אותה.

המכון שוכן בשכונת סנהדריה בירושלים.

המכון ופעולותיו
---------------

המכון נוסד בשנת ה'תשס"ג (2003) על ידי הרב יצחק מיטניק. הספרים הראשונים נכתבו על מסכת עבודה זרה. בהמשך חוברו כרכים על מסכתות נוספות וכן נערכו "קובצי מפרשים", שהם אספת המפרשים על פי סדר הדף. הספרים מיועדים גם ללומדים מתחילים וגם למתקדמים.

מבין הספרים שפרסם המכון:

עבודה ברורה על מסכתות עבודה זרה (ד' כרכים, ב' מהדורות), ערכין (ב' מהדורות), הוריות, תמורה (ב' כרכים), ברכות פרק ראשון, סוכה פרקים ג' - ה' (ג' כרכים), ראש השנה (ג' כרכים), נידה פרק ראשון ושני (ג' כרכים), כריתות (ג' כרכים), מכות, נדרים (פרק ראשון שני ושלישי, ב’ כרכים).

כן יצאו ספרי קובץ מפרשים על מסכת שבת סוגיא דחנוכה, מסכת שבת סוגיא דמתן תורה, על יומא (ג' כרכים), ר"ה (ב' כרכים) וע"ז (ג' כרכים).

תמונה של חלק מהספרים שבהוצאת מכון עבודה ברורה

קישורים חיצוניים
----------------

* עבודה ברורה על עבודה זרה חלק א
* עבודה ברורה על עבודה זרה חלק ב, כרך א
* עבודה ברורה על עבודה זרה חלק ב, כרך ב
* עבודה ברורה על עבודה זרה חלק ג
* עבודה ברורה על ראש השנה חלק א
* עבודה ברורה על ראש השנה חלק ג
* עבודה ברורה על סוכה חלק א
* עבודה ברורה על סוכה חלק ב
* עבודה ברורה על הוריות
* עבודה ברורה על ערכין
* עבודה ברורה על נדה פרק ראשון חלק א
* עבודה ברורה על נדה פרק ראשון חלק ב
* עבודה ברורה על נדה פרק שני
* אתר ידידי מכון עבודה ברורה (באנגלית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"עבודה ברורה"**.
הרב **צבי וייספיש** (נולד בט' בכסלו תשי"ח, 2 בדצמבר 1957), הוא מייסד וראש ישיבות הר"ן בישראל.

ביוגרפיה
--------

נולד בירושלים למינה ושמואל אשר למל וייספיש. מצאצאי רבי נחום משאדיק. למד בישיבת בית מאיר בבני ברק, ולאחר מכן בישיבת בריסק בירושלים. נישא לשרה, בתו של הרב ראובן פיין, שכיהן כראש ישיבה בישיבת בית מאיר בתקופת לימודיו של וייספיש שם.

בשנות ה-80 הקים הרב וייספיש את ישיבת הר"ן בשכונת רמות בירושלים, הקרויה על שם ראש המשפחה, **ר**בי **נ**חום משאדיק. הישיבה מכילה כולל אברכים מהגדולים בישראל, המונה מאות אברכים. הרב וייספיש הנהיג בכולל מתכונת הדומה לישיבה, שכוללת 'שמירת סדרים', השתתפות בתפילות ושמיעת שיחות מוסר. מוסדות הר"ן כוללים גם תלמודי תורה, מכינות לישיבות קטנות, ישיבה קטנה, ישיבה גדולה וכוללי אברכים ביישובים שונים בישראל.

הרב וייספיש עסק בפרשת טיסות אל על בשבת וכמה מן הישיבות המכריעות בהשתתפות ראשי אל על התקיימו בביתו. היה מקורב לרב יוסף שלום אלישיב, הרב שמואל אוירבך, הרב חיים קניבסקי. 

בשנת תשע"א (2010) זכה הרב וייספיש במקום הראשון בפרס לספרות תורנית על שם הרב מאיר שפירא על סדרת ספריו "דברות צבי"[דרוש מקור]. ספריו כוללים שיחות שהשמיע בישיבות הר"ן השונות. בשנת 2017 פתח את ישיבת הגרי"ש לצעירים, על שם הרב אלישיב.

בנו הבכור נשוי לבתו של הרב מיכל דוד רוזובסקי, ראש ישיבת וילקומיר באשדוד ובנו של הרב שמואל רוזובסקי, ראש ישיבת פוניבז'.

ספריו
-----

* **דברות צבי** (21 כרכים)
* "גדולה שמושה" עובדות מהתמדתו ושקידתו של הרב יוסף שלום אלישיב, תשע"ג

קישורים חיצוניים
----------------

* שיעורי הרב צבי וייספיש באתר "קול הלשון"
* וידאו מ"שמחת בית השואבה" ב"ים התורה", הרב וייספיש רוקד לפני הרב שמואל אויערבאך
* צבי בן שמואל אשר לעמיל וייספיש, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007310691605171
* LCCN: no2003001030
* WorldCat (עם LCCN): no2003-001030

 |
**פוקר קהילתי** (באנגלית: **Community card poker**) הוא תת-משפחה של סגנונות פוקר, בהם היד של השחקן מורכבת מקלפים קהילתיים, שחשופים בפני כולם, וקלפים מוסתרים אשר רק השחקן רואה. המשחקים הנפוצים בתת-משפחה זו הם טקסס הולדם ואומהה הולדם.

המשחקים משוחקים לרוב עם חבילת קלפים סטנדרטית של 52 קלפים, אך קיימים גם משחקים המשתמשים בחלק מהקלפים בלבד. מספר הקלפים הקהילתיים והמוסתרים משתנה בין משחקים.

סוגי הקלפים
-----------

* **קלפי קהילה** – קלפים החשופים לכלל השחקנים, אשר נפתחים בשלבים שונים בהתאם לווריאציית המשחק המשוחק.
* **קלפי השחקן** – קלפים המוסתרים בפני כלל השחקנים, וכל שחקן רשאי לצפות בקלפיו בלבד. לרוב מחולקים בתחילת המשחק, לפני חלוקת קלפי הקהילה.

כל שחקן מרכיב את ידו בעזרת קלפי הקהילה וקלפיו המוסתרים. מספר הקלפים בהם ניתן להשתמש משתנה בין וריאציות.

מהלך המשחק
----------

בתחילת המשחק מחולקים לכל שחקן מספר קלפים מוסתרים (Hole cards) אשר הם קלפי השחקן ורק לאותו השחקן ניתנת האפשרות לצפות בהם. לאחר סבב ההימורים הראשוני נפתחים שלושה קלפי קהילה (Flop) ואחריהם מתקיים סבב הימורים נוסף. בתום סבב ההימורים נפתח קלף קהילה נוסף (Turn) שאחריו מתקיים סבב הימורים נוסף. בתום סבב ההימורים נפתח קלף קהילה חמישי (River), ואחריו מתקיים סבב הימורים אחרון שבסופו נקבע המנצח.

מספר סבבי המשחק וכמות הקלפים הנפתחים עשויים להשתנות בווריאציות שונות. למשל, ב-"Double Board" נפתחים מספר כפול של קלפים, ב-"No River" לא נפתח הקלף החמישי, וב-"Ocean" ישנו סבב הימורים נוסף לאחר פתיחת קלף שישי.

סוגי משחק נפוצים
----------------

* **טקסס הולדם** – כל שחקן מקבל שני קלפים מוסתרים, ובמהלך המשחק נפתחים חמישה קלפי קהילה. כל שחקן מרכיב את ידו בעזרת קלפיו המוסתרים וקלפי הקהילה, כאשר השחקן יכול לבחור האם להשתמש בשלושה, ארבעה או כל חמשת קלפי הקהילה, ובהתאמה להשתמש בשניים, אחד או לא להשתמש בקלפיו המוסתרים בכלל.
* **אומהה הולדם** – כל שחקן מקבל ארבעה קלפים מוסתרים, ובמהלך המשחק נפתחים חמישה קלפי קהילה. כל שחקן מרכיב את ידו בעזרת קלפיו המוסתרים וקלפי הקהילה, כאשר השחקן חייב להשתמש בשלושה קלפי קהילה ובשניים מתוך ארבעת קלפיו.

הערות שוליים
------------

1. ↑  Six Plus Hold'em | How to Play, באתר PokerNews
2. ↑  How To Play | Omaha Rules, באתר אליפות העולם בפוקר
**מכבי "איתי" באר יעקב** הייתה קבוצת עבר בכדורסל הישראלי מהעיירה באר יעקב, שהתפרקה בקיץ 2014. הקבוצה הוקמה מחדש תחת השם מכבי עצמה באר יעקב וכעת משחקת בליגה א'.

היסטוריה
--------

הקבוצה הוקמה בשנת 1998 ושיחקה בליגות הנמוכות עד עונת 2006/07 כשהעפילה לליגה הארצית, שם שיחקה שנתיים. בעונה הראשונה (2007/08) זכתה הקבוצה בגביע האיגוד. בעונה השנייה (2008/09) עם המאמן חיים אדחוח העפילה לראשונה בתולדותיה לליגה הלאומית. המועדון מפעיל 4 קבוצות במחלקת הנוער. הקבוצה מארחת באולם **מרכז מקס**.
המאמן חיים אדחוח מאמן את קבוצת הנוער ילדים א', שבעונות 2012/2013 ו-2013/2014 זכתה באליפות פעמיים ברצף מבלי הפסד אחד.

ב-4 בינואר 2011 ארעה טרגדיה במועדון כששחקן הקבוצה איתי לוי התמוטט במהלך אימון שגרתי מדום לב ונפטר. בעקבות כך, התווספה לשם הקבוצה המילה "איתי". ונקבע טורניר שנתי לזכרו של השחקן.

בעונת 2011/2012 העפילה הקבוצה לסדרת הגמר של הפלייאוף של הליגה הלאומית, והפסידה 3:1 להפועל תל אביב. באותה עונה העפילה לרבע גמר גביע ושם הפסידה למכבי אשדוד.

בין השחקנים ששיחקו בעונה זו: יפתח בוכמן, יועד בית יוסף, דרו האוזמן, איגור סימין, יונתן לוי, המתאזרח כריס ווטסון, צמד הזרים נייט מילר וג'רמיין הול וכן, נדב דבש, כפיר חודרה תומר בסלר מתי עשור וליאור חסון הצעירים.

בעונת 2012/2013 התקשתה באר יעקב לשחזר את ההישג של העונה שקדמה לה, וסיימה בפלייאוף התחתון במקום התשיעי, וזאת על אף ששיחקו בקבוצה שחקנים כדוגמת: אבי אליהו, ינעם אירם, איגור סימין והזר שהגיע באמצע העונה והיה תוספת כח משמעותית, ג'וש אלכסנדר.

בעונת 2013/2014 הקבוצה חוותה עונה קשה שהחלה בסאגה מתמשכת על הבעיות הכספיות והקבוצה כמעט הורדה ליגה, הקבוצה פתחה את העונה בליגה הלאומית אך הקבוצה נבנתה בעיקר סביב שחקנים צעירים, ובסוף העונה הקבוצה סיימה במקום ה-13 ונשרה לליגה הארצית. עם זאת הגיעה לשלב שמינית הגמר בגביע המדינה.

לקבוצה הייתה מחלקת נוער עם שחקנים כגון: דור אשכנזי, אריאל סעוני, ליאן ערוב, מידן וקנין, שליו סרור, טוהר דהן, אייל מיוחס מתי עשור.
הקבוצה נמצאת בקשיים כלכליים וככל הנראה תשנה את שמה ל-"עוצמה" באר יעקב, הקבוצה תפעל רק עם מחלקות נוער בלי מחלקת בוגרים.

בקיץ 2014 התקבלה ההחלטה הסופית לסגור את הקבוצה עקב בעיות כלכליות.

תארים והישגים
-------------

גביע האיגוד
* **זכייה (1)**: 2008

הערות שוליים
------------

1. ↑  אריה ליבנת, טרגדיה בבאר יעקב - איתי לוי בן ה-24 מת מדום לב במהלך אימון, באתר הארץ, 5 בינואר 2011
2. ↑  אריה ליבנת, שש שנים אחרי - הפועל ת"א חזרה לליגת העל, באתר הארץ, 16 במאי 2012
3. ↑  נקבעו משחקי שמינית גמר גביע הכדורסל, באתר הארץ, 19 בנובמבר 2013
**ישעיהו שווגר** (10 בפברואר 1946 – 31 באוגוסט 2000) היה כדורגלן ישראלי, מגדולי הבלמים של מכבי חיפה בכל הזמנים ושחקן נבחרת ישראל.

קריירה
------

שווגר החל את הקריירה במחלקת הנוער של הפועל חיפה. משראה כי אינו רצוי במועדון עבר למכבי חיפה ושיחק 410 משחקים (360 משחקי ליגה ו-50 משחקי גביע) במדי הקבוצה ב-14 עונות. שווגר, קפטן מכבי חיפה מספר עונות, שכונה "הבוס" ו"התחנה האחרונה", לא זכה בתואר בקבוצה, אף שהייתה לו קריירה ארוכה ומפוארת במדיה.

שווגר זכה עם נבחרת הנוער של ישראל בגביע אסיה בשנת 1965. חמש שנים לאחר מכן השתתף עם נבחרת ישראל במונדיאל 1970, גביע העולם היחיד אליו העפילה הנבחרת עד היום, שנערך במקסיקו. שווגר הצטיין במשחק נגד נבחרת איטליה כאשר שמר במופתיות על החלוץ לואיג'י ריבה, שהיה אחד מטובי השחקנים בעולם. שווגר הופיע 37 פעמים במדי נבחרת ישראל במשך הקריירה שלו.

ב-31 באוגוסט 2000, נפטר מדום לב והיה לשחקן הראשון שהלך לעולמו מנבחרת ישראל שהעפילה למונדיאל. בן 54 היה במותו. בנו הוא כדורגלן העבר, אילון שווגר.

לאחר מותו
---------

לאחר מותו של שווגר, הוחלט במכבי חיפה להנציח את זכרו. את שמו של הבלם קיבלה קבוצת נערים ב' ונקראת: "מכבי ישעיהו חיפה/זכרון יעקב", על שם היישוב שבו גרות שתי בנותיו של השחקן.

המועצה האזורית חוף הכרמל החלה לקיים בשנת 2000 את משחקי "גביע המועצה ע"ש שווגר" - טורניר כדורגל אזורי בו מתחרות נבחרות היישובים במועצה זו מול זו. משחק הגמר של הטורניר, הנערך מדיי שנה במושב צרופה - המושב בו התגורר שווגר - מושך אליו מאות צופים וצופות מדיי שנה.

בשנת 2009 נבחר שווגר להיכל התהילה של הכדורגל הישראלי.

שווגר מוזכר בסיפורו של ארי פולמן, "הדרבי שאחרי המלחמה", הכלול בקובץ סיפורי הכדורגל "ההולנדי של עכו" שיצא לאור בשנת 2004.

בשנת 2020 החליטה עיריית חיפה להנציח את זכרו של שווגר באמצעות קריאת רחוב חדש על שמו בשכונה שעתידה להבנות בסמוך לאצטדיון סמי עופר.ב-10 באוגוסט 2022, חנכה ראש העיר עינת קליש-רותם את הרחוב על שמו של שווגר.

ראו גם
------

* ישראל במשחקי אסיה

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר National Football Teams
* עמוד השחקן באתר הרשמי של מכבי חיפה

הערות שוליים
------------

1. ↑  דורון בן דור, ‏עיריית חיפה יזמה: רחובות ע"ש שחקני עבר בעיר, באתר ONE‏, 28 ביולי 2020
2. ↑  כבוד לשחקני העבר - רחובות בחיפה יקראו על שמם של ישעיהו שווגר וג'וני הרדי, באתר חדשות 0404‏, 28 ביולי 2020

|  משלחת ישראל לאולימפיאדת מקסיקו סיטי (1968)  |
| --- |
| אתלטיקה **אתלטיקה** | שאול לדני • חנה שזיפי |
| כדורגל **כדורגל** | נבחרת ישראל בכדורגל (יצחק אנגלנדר, ג'ורג' בורבה, מנחם בלו, שרגא בר, ציון דגמי, יצחק דרוקר, רחמים טלבי, ראובן יאנג, חיים לוין, שמואל מליקה, שייע פייגנבוים, נחמן קסטרו, דוד קרקו, צבי רוזן, שמואל רוזנטל, ישעיהו שווגר, יצחק שום, גיורא שפיגל, מרדכי שפיגלר) |
| קליעה **קליעה** | הנרי הרשקוביץ • מיכאל מרטון • נחמיה סירקיס • זליג שטרוך |
| שחייה **שחייה** | איבונה טוביס • אברהם מלמד • שלומית ניר • יואל קנדה • אמנון קראוס • גרשון שפע |

| **נבחרת ישראל – מונדיאל 1970** |
| --- |
| 1 ויסוקר • 
2 בר • 
3 בלו • 
4 פרימו • 
5 רוזן • 
6 רוזנטל • 
7 שום • 
8 שפיגל • 
9 פייגנבוים • 
10 שפיגלר • 
11 בורבה • 
12 שווגר •
13 חזום • 
14 רום •
15 טלבי •
16 וולך •
17 בן רימוז' •
18 רומנו •
19 שורוק •
20 קרקו •
21 המאירי •
22 נוסובסקי •
מאמן: שפר | ישראלישראל |
**קרלוס אנדרס אלברדו קסאדה** (בספרדית: **Carlos Andrés Alvarado Quesada**; נולד ב-14 בינואר 1980) הוא פוליטיקאי קוסטה ריקאי שכיהן כנשיאה ה-48 של קוסטה ריקה, בין השנים 2018–2022.

ביוגרפיה
--------

אלברדו קסאדה נולד בנפת פאבאס שבמחוז סן חוסה, בנו של מהנדס. הוא בעל תואר ראשון במדע המדינה. באמצע העשור הראשון של המאה ה-21 החל להיות מעורב בפוליטיקה של קוסטה ריקה ובשנים 2014–2017 מילא מספר תפקידי שר בממשלה.

ב-1 באפריל 2018 קסאדה ניצח בסיבוב השני של הבחירות לנשיאות עם 61% מקולות הבוחרים, כשהוא גובר על פבריסיו אלברדו מוניוס (Fabricio Alvarado Muñoz). נישואים של בני-זוג מאותו המין היו נושא מרכזי במערכת בחירות זו, לאחר שפסיקה של בית הדין האינטר-אמריקאי לזכויות אדם חייבה את קוסטה ריקה להכיר בנישואים אלה. אלברדו מוניוס יצא חוצץ נגד נישואים חד-מיניים, ואילו אלברדו קסאדה קרא לכבד את פסיקת בית הדין. הוא נחל ניצחון סוחף, תוך שהוא מתריס נגד סקרים שניבאו בחירות צמודות. הוא הושבע לתפקידו ב-8 במאי 2018.

כנשיא, קרלוס אלברדו קסאדה התמקד במאמציו להפחתת התלות של כלכלת קוסטה ריקה בפחמן, ומעבר ל"כלכלה דלת-פחמן". הוא הציב מטרה עבור הכלכלה להגיע לאפס פליטות פחמן עד שנת 2050, ובאופן שיטתי פועל להבטחת מטרה זו. מכיוון ש-40% מפליטת גזי החחמה בקוסטה ריקה הם תולדה של תחבורה מסיבית, בתחום זה ממקד קסאדה את מאמציו בבניית מערכת תחבורה ציבורית המבוססת על רכבת חשמלית בעיר הבירה סן חוסה. ב-24 בפברואר 2019 השיק קסאדה מיזם לחיסול מלא את תלות הכלכלה בפחמן, בטקס לצד כריסטיאנה פיגרס, לשעבר מנהלת אמנת המסגרת של האו"ם בנושא שינויי אקלים בקוסטה ריקה. באירוע זה הוא תיאר את הפחמן כ"אתגר הגדול של דורנו", והכריז כי "קוסטה ריקה חייבת להיות בין המדינות הראשונות להשיג זאת, אם לא הראשונה".

קישורים חיצוניים
----------------

ויקישיתוף מדיה וקבצים בנושא **קרלוס אלברדו קסאדה** בוויקישיתוף

הערות שוליים
------------

1. ↑  ג'ון הנלי, Costa Rica: Carlos Alvarado wins presidency in vote fought on gay rights, באתר הגרדיאן, 2 באפריל 2018 (באנגלית)
2. ↑  רויטרס, זמר רוק נבחר לנשיא קוסטה ריקה, באתר ynet, 2 באפריל 2018
3. ↑  סבסטיאן רודריגז, Costa Rica launches 'unprecedented' push for zero emissions by 2050, באתר רויטרס, 25 בפברואר 2019 (באנגלית)
4. ↑  נומיני סנגופטה ואלכסנדר וייגאס, ניו יורק טיימס, המדינה הקטנה שרוצה להראות לעולם הגדול איך עושים מהפכה ירוקה כמו שצריך, באתר הארץ, 21 במרץ 2019

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb16237871c (data)
* GND: 137022549
* ISNI: 0000 0000 8397 6869
* LCCN: n2007061672
* VIAF: 81270834
* WorldCat: lccn-n2007061672

 |
בוצרת מתוצרת חברת "ניו הולנד"
**בוצרת** היא כלי מכני המשמש לבציר ענבי יין.

מבנה הכלי
---------

הבוצרת מבוססת על מרכב גבוה דמוי טרקטור שנישא על גבי ארבעה גלגלים גבוהים. בין הגלגלים מצויה מערכת של מוטות אליפטיות המיועדות לניעור העץ ואליהם מחוברת מערכת שאיבה. מעליהם נמצאת מערכת המיון והאחסון ובחלק מהבוצרות ישנו גם מסוע לפריקת היבול.

תא הנהג מצוי בחלק הקדמי העליון ובו גם נמצאת מערכת הבקרה על מערכת הקטיף ולצידו נמצא מנוע הכלי.

ישנן גם בוצרות נגררות הרתומות לטרקטור חקלאי רגיל ופועלות בצורה דומה לבוצרת ייעודית.

ייעוד הכלי ודרך הפעולה
----------------------

הבוצרת מיועדת לבציר ענבים המיועדים לייצור יין או מיץ ענבים אך אינו מתאים לקטיף ענבי מאכל.

הבוצרת נעה בין שורות הגפנים כאשר זוג גלגלים אחד מצוי מצידה האחד של השורה והזוג השני מצידה הנגדי. בשעת נסיעת הבוצרת נכנסים עצי הגפן במרווח שבין הגלגלים שם נמצאים גם מוטות הניעור שנעים מצד לצד. כתוצאה מכך נושרים גרגרי הענבים מן האשכול, ויחד איתם נתלשים גם ענפים, עלים וגם חלק מהאשכולות במלואם אל כפות איסוף.

באמצעות מערכת יניקת האוויר מועברים הענבים אל מיכלי המיון תוך שמפוחים מבצעים הפרדה גסה של הפרי מחלקים אחרים של העץ הנתלשים תוך כדי העבודה. לאחר מכן מועבר הפרי אל מיכלי האחסון של הבוצרת.

בבוצרות רבות קיים מסוע המפנה באופן קבוע את הפרי המבורר אל מיכל הרתום לטרקטור ונע במקביל לבוצרת. בבוצרות שאינן משתמשות במסוע נפרק היבול באמצעות הטיה ושפיכה של מיכלי האחסון אל תוך המיכל הנלווה.

השימוש בבוצרת מאפשר קטיף שטח נרחב של כ-5 דונם תוך שעה בלבד, דבר הנדרש בעיקר בשל התזמון המדויק הנדרש כדי להשיג יבול איכותי. עם זאת, בשונה מבציר ידני בו נשארים האשכולות והפרי בשלמותם עד הגעתם ליקב, הבוצרת פוצעת את הפרי וחלק מנוזל היין מתחיל לצאת מהענבים, דבר המתחיל למעשה את תהליך התסיסה של היין. בשל כך מבוצע הבציר בשעות הבוקר המוקדמות כאשר מזג האוויר קר והיבול מובל במהירות ליקב לשם ניהול מבוקר של תהליך ההתססה והכנת היין.

פיתוח
-----

בראשית המאה ה-21 פותחה בוצרת המתאימה לקטיף גידולים חקלאיים נוספים כגון שקדים וזיתים.

קישורים חיצוניים
----------------

ויקישיתוף מדיה וקבצים בנושא **בוצרת** בוויקישיתוף
* בוצרת
* תיאור טכנולוגיה
**בית הכנסת הגדול בברודי** הוא בית הכנסת המרכזי בברודי שנבנה במאה ה-18 ושירת את קהילת יהודי ברודי. בית הכנסת היה בעל צורת מבצר ועמד על תילו עד השואה.

היסטוריה
--------

בברודי קמה קהילה יהודית לקראת סוף המאה ה-16, והתעורר צורך בהקמת בית כנסת בעיר. מכיוון שהקהילה אז לא הייתה מבוססת ובעלת ממון הוחלט להקים בה בית כנסת קטן מעץ. בשרפה שהתחוללה בעיר בשנת 1742, נשרף בית הכנסת. בתקופה זו כבר הייתה הקהילה היהודית עשירה ומבוססת במקום, ולכן "נוצלה ההזדמנות" והוחלט לבנות את בית הכנסת מחדש מלבנים. אבן היסוד של בית הכנסת הונחה בידי יצחק הורוביץ, אחד מרבני בית הכנסת. בנייתו של בית הכנסת מומנה בידי יעקב איקוביץ', תושב המקום. במאי 1859 נפגע בית הכנסת החדש משרפה נוספת שהתחוללה בברודי. במהלך מלחמת העולם השנייה נפגע בית הכנסת קשות והמבניים הקטנים שמסביבו נהרסו כליל.

עיצוב
-----

חדר התפילה המרכזי של בית הכנסת מוקם בדרום הבניין, וממערב ומצפון עמדו בניינים נוספים נמוכים יותר. בבית הכנסת השתמרו כלי כסף עתיקים שנרכשו בידי הקהילה היהודית העשירה לטובת קישוט ופיאור בית הכנסת.
על פי עדותו של ש. אנסקי בית הספר היה עתיק יומין ויפה מאוד מבפנים. בעדותו לספר זיכרון שנוצר למטרת הנצחת הקהילה אמר על בית הכנסת: 

> 
> ביקרתי בבית-הכנסת העתיק בברודי, שמילא לפנים תפקיד גדול בחיים התרבותיים של היהודים. פה ישבו 'חכמי הקלויז' גדולי האינטליגנציה היהודית של אותו זמן, רב יחזקאל לאנדוי, רב מאיר מרגליות, ואחרים; פה התרכזה המלחמה נגד תנועת החסידות. תקופה שלמה של חיי היהודים קשורה בברודי ובקלויז שלה. בית הכנסת הוא עתיק יומין ויפה מאוד מבפנים. גבאי בית הכנסת הראו לי הרבה כלי כסף עתיקים, כתרים, מנורות ועששיות מן המאות השש-עשרה והשבע-עשרה וגם פרובות יקרות
> 
> 
> 
> — ש. אנסקי, **נר תמיד – יזכור לברודי: ספר זיכרון לקהילת ברודי והסביבה** (עמוד 61), הוצאת ארגון יוצאי ברודי ישראל, רמת גן, תשנ"ד
>

הווה
----

בשנת 2021 קרס גג בית הכנסת. בשנת 2023 הודיעה עיריית ברודי כי בית הכנסת ישוקם וישוחזר על ידה בשיתוף אוניברסיטת לבוב.

גלריה
-----

* בית הכנסת בברודי בשנת 2007בית הכנסת בברודי בשנת 2007
* בית הכנסת בשנת 1900בית הכנסת בשנת 1900
* שרידי בית הכנסת הגדולשרידי בית הכנסת הגדול

קישורים חיצוניים
----------------

ויקישיתוף מדיה וקבצים בנושא **בית הכנסת הגדול בברודי** בוויקישיתוף

הערות שוליים
------------

1. 1 2  קהילת יהודי ברודי, באתר בית התפוצות
2. 1 2 3  אביב מלצר (עורך ראשי), נר תמיד - יזכור לברודי
3. 1 2  קהילת ברודי, באתר זכור - אמונה בימי השואה
4. 1 2  Synagoga Wielka w Brodach (wuł. Honczarśka 8), שטעטל וירטואלי
5. ↑  ברודי, באתר האיגוד העולמי של יוצאי ווהלין
6. ↑  ברודי: גג בית הכנסת העתיק קרס; "המקום עלול להיעלם" • צפו, באתר JDN‏, 7 במרץ 2021
7. ↑  דוד הכהן, ‏התרגשות באוקראינה: הקלויז שהבעש"ט אמר ש"שכינה שורה עליו" - ישופץ, באתר כיכר השבת, 10 באוגוסט 2023
אין תמונה חופשיתאין תמונה חופשית
**כתב יד לַיידֶן** (מכונה סקליגר 3, זיהוי ספרני Or.4720) - הוא כתב יד משנת ה'מ"ט של התלמוד הירושלמי בשלמותו ללא סדר קדשים, ייחודו בכך שהוא היחיד שכולל את כל הירושלמי. כתב יד ליידן הווה את הבסיס לדפוס ונציה, הדפוס הראשון, של הירושלמי. ומכאן שכל מהדורות הדפוס משתלשלות מכתב יד זה.

תולדותיו
--------

כתב יד ליידן נכתב על ידי רבי יחיאל בן יקותיאל ב"ר בנימין הרופא ממשפחת הענוים בשנת 1289 בהעתקה מכתב יד יחיד קדום לו שאינו מצוי בידינו. כתב היד הגיע לידי יוזף יוסטוס סקליגר שחי בשנים 1540-1609, ועל כן השם הרשמי של כתב יד ליידן הוא כתב יד סקליגר 3 (Or. 4720). מסקליגר הגיע לספרייה של אוניברסיטת ליידן, שבה הוא נמצא עד היום.

תוכנו
-----

כתב יד ליידן אינו כולל ירושלמי על סדר קדשים, דבר המהווה את אחת הראיות לאי קיומו של ירושלמי על סדר קדשים.

בער ראטנער תיאר את כתב היד: "משובש במקומות רבים" בהתבסס על מחקריו של זכריה פרנקל. פרנקל לא ראה תועלת רבה בכתב היד, בהיותו הבסיס לגרסת הדפוס ומשובש בפני עצמו. לעומת זאת יעקב נחום אפשטיין ראה בכתב היד חשיבות רבה והוציא לאור חילופי נוסח לירושלמי בהתבסס על כתב היד.

חשיבותו
-------

כמעט כל מחקר הירושלמי בנוי על כתב יד ליידן. דפוס ונציה של הירושלמי (רפ"ג) הועתק מכתב יד ליידן, ובמהלך הכנת הספר לדפוס נעשו בו הגהות שאף הן נמצאות בעותק זה. כל שאר דפוסי הירושלמי התבססו על דפוס ונציה.

בשנת 2018 הועלתה סריקת כתב היד לאינטרנט.

האקדמיה ללשון העברית, הוציאה מהדורה של התלמוד הירושלמי המבוסס על כתב יד ליידן. במהדורה זו ישנם שני רבדים: הראשון, העתקה מדויקת של כתב יד ליידן, והשני הוא הגהה וניסיון חלקי לשפר את הנוסח, חלוקת הקטעים ושיבושים מעדי נוסח נוספים של הירושלמי. ההצעות של המגיהים מסומנות ומודגשות על מנת שהמעיין יוכל להבחין בין השערה לבין גוף כתב יד ליידן.

לקריאה נוספת
------------

* יעקב נחום אפשטיין, מדקדוקי ירושלמי: כתב יד ליידן, תרביץ ה (תרצ״ד), עמ׳ 272-257. תרביץ ו (תרצ״ה), עמ׳ 55-38.
* שאול ליברמן, מבוא לכת״י ליידן, ירושלים תשל״א.
* יעקב זוסמן, כתב יד ליידן של הירושלמי – לפניו ואחריו, בר-אילן כו-כז (תשנ״ה), עמ׳ 220-203.
* בנימין אליצור, עקבותיו של דף אבוד מכתב יד ליידן של הירושלמי,. קרית ספר סג,ב (תש״ן-תשנ״א), עמ׳ 668-661.

קישורים חיצוניים
----------------

* צילום כתב יד 'ליידן' באתר אוניברסיטת ליידן חלק א וחלק ב
* יעקב צ. מאיר, מתרבות כתב-היד לתרבות הדפוס: התלמוד הירושלמי מהדורת ויניציאה רפ"ג, ובו סקירה על כתב יד ליידן
* כתב יד ליידן (מוקלד), באתר **מאגרים** של המילון ההיסטורי ללשון העברי .
* מחשבות לרגל יום הולדתו ה727 של כתב יד ליידן - מאמר ב-TALMUD BLOG מאת יעקב צ. מאיר
* אלון ברנד, מפעל ההעתקה של ר' יחיאל בר' יקותיאל, סופר ליידן Or. 4720 ובני חוגו, הרצאה באתר יוטיוב.

הערות שוליים
------------

1. ↑  אופן הגיית שם העיר ליידן בהולנדית (קובץ שמע) כדו-תנועה הפותחת בפתח וממשיכה בחיריק.
2. ↑  בער ראטנער, שיורי ברכה מכתב יד (ביקורת ספר), המליץ, 17 במרץ 1899
3. ↑  מבואות לספרות האמוראים, דבר, 16 באוגוסט 1963
4. ↑  אוניברסיטת ליידן: כתב היד של התלמוד הירושלמי עלה לרשת באתר "בלוג איגוד ספרני היהדות"
5. ↑  שלמה נאה, "תלמוד ירושלמי במהדורת האקדמיה ללשון העברית", **תרביץ**, עא (תשס"ב).
**הישיבה הגדולה עפולה** או **ישיבת נחלת אברהם** היא ישיבה גדולה המשתייכת לזרם החרדי ליטאי. הישיבה שוכנת בשכונת עפולה עילית, בעיר עפולה.

הישיבה מונה נכון ל-2021, כ-220 תלמידים ומאות בוגרים.

יסוד הישיבה
-----------

הישיבה הוקמה בשנת 2011 (קיץ תשע"א) על ידי הרב רפאל מנחם בלום ובעצתו של הרב אהרן יהודה לייב שטיינמן, לצורך הקמת קהילה חרדית בעיר עפולה. רבים מרבני הישיבה הם בוגרי ישיבת נחלת הלויים ובתחילת שנותיה הישיבה אף נקראה 'נחלת עפולה' (במלעיל), בהמשך שונה שמה ל"הישיבה הגדולה עפולה" והיא מתנהלת בצורה עצמאית.

גרעין התלמידים הראשון מנה 20 בחורים, ממגוון ישיבות ברחבי הארץ והשתכנה בעזרת נשים של בית הכנסת "נצח ישראל". כעבור שנה הישיבה רכשה מבנה בסמוך לאזור התעשייה בעפולה עילית.

בנין הישיבה
בתחילת שנת ה'תשע"ה (2014) נכנסה הישיבה לבית מדרש חדש, ובתחילת שנת ה'תשע"ט (2018) נחנכה פנימייה חדשה.

בכסלו תשפ"ג (2022) נערך מעמד הנחת אבן הפינה לבנין חדש של הישיבה, והוכרז על שמה החדש "ישיבת נחלת אברהם".

צוות ומאפיינים
--------------

הרב רפאל מנחם בלום, מראשי הישיבה
ראשי הישיבה הם הרב רפאל מנחם בלום והרב אליהו מרדכי לנג, המשגיחים הם הרב בנימין ברויאר והרב יהודה בלום. ובנשיאותו של הרב אברהם אליהו וינקלר מראשי ישיבת נחלת הלויים.

דרך הלימוד בישיבה מבוססת על דרכו הלימודית והמוסרית של הרב שלמה וולבה, ובהכוונת תלמידו רבי אברהם אליהו וינקלר. בניגוד לרוב הישיבות, גם התלמידים המבוגרים, כולל ועד רביעי, שומעים שיעור יומי מהר"מים.

בבניין הישיבה קיים אוצר ספרים גדול הכולל אלפי ספרים חלקם נדירים.

הקהילה החרדית
-------------

כשנה לאחר קום הישיבה החלה הגירה גדולה של זוגות צעירים חרדים מחסידות ויז'ניץ לשכונת עפולה עילית, ובהמשך החלו להגיע למקום גם משפחות מהמגזר החרדי ליטאי. נכון לשנת 2020 מתגוררות כ-300 משפחות חרדיות בשכונת עפולה עילית. רבני הישיבה גרים בשכונת גבעת המורה, המונה כ-450 משפחות, ומאופיינת בתושבים מהזרם הליטאי.

כמו כן הוקמו באזור כוללים, שחלקם יועד גם לבוגרי הישיבה. הישיבה מהווה גרעין משמעותי להתיישבות חרדית באזור.

מטרות רשמיות של הישיבה
----------------------

בין מטרותיה של הישיבה, הפצת יהדות בעיר עפולה על ידי הקמת ישיבה גדולה וישיבה קטנה, כוללים לאברכים ובעלי בתים, רשת שיעורים באזור כולו ופעילויות לבני נוער ואוכלוסייה ותיקה, עזרה לתושבים נזקקים באמצעות גמ"ח, חלוקת סלי מזון וקמחא דפסחא ותמיכות כספיות, ועוד.

קישורים חיצוניים
----------------

ויקישיתוף מדיה וקבצים בנושא **הישיבה הגדולה עפולה** בוויקישיתוף
* הישיבה הגדולה עפולה, באתר "גיידסטאר ישראל"
* בישיבה הגדולה עפולה, התכנסו יחד הבחורים השוהים במתחמי קפסולות באתר בימה.

הערות שוליים
------------

1. ↑  משה ויסברג, מזל טוב: ישיבה חדשה נולדה בעפולה, באתר בחדרי חרדים, 12 ביוני 2011
2. ↑  מפת הרישום: כך יראו היכלי הישיבות הליטאיות ב'זמן אלול', באתר כיכר השבת, ‏2019-06-25
3. ↑  משה ויסברג, הישיבה הניחה אבן פינה והחליפה את השם, באתר בחדרי חרדים, 31 בדצמבר 2022